Μελέτη των επιπτώσεων της διαφαινόμενης κλιματικής αλλαγής στην καλλιέργεια του κουνουπιδιού
Creators: name: Παπαθανασίου, Γιώργος Ευάγγελου
Publisher: name: Aristotle University of Thessaloniki
Year: 2022
Subjects: Κουνουπίδι
Κλιματική αλλαγή
Ποιότητα
Cauliflower
Climate change
Quality

description: Με στόχο τη μελέτη των επιπτώσεων της διαφαινόμενης κλιματικής αλλαγής στην καλλιέργεια του κουνουπιδιού, έγινε εγκατάσταση σποροφύτων τριών υβριδίων (Escale, Littoral και Naruto) σε τρεις διαφορετικές ημερομηνίες (7/6, 30/6 και 4/8/2021) σε υπαίθριο αγρό, έκτασης 270 m2, στο Αγρόκτημα του Πανεπιστημίου Θεσσαλονίκης με πυκνότητα 3.125 φυτά/στρ. Η ημερομηνία 4/8 αντιστοιχεί στην εγκατάσταση της καλλιέργειας που εφαρμόζεται συνήθως στην περιοχή, ενώ οι άλλες δύο ημερομηνίες αντιστοιχούν σε περιόδους κατά τις οποίες επικρατούν υψηλότερες θερμοκρασίες. Οι καλλιεργητικές φροντίδες που εφαρμόσθηκαν αφορούσαν στη ζιζανιοκτονία (προφυτρωτικά και μεταφυτρωτικά), τη λίπανση (βασική και επιφανειακή σε εβδομαδιαία βάση), την άρδευση με σταγόνες και τη φυτοπροστασία (εφαρμογή εντομοκτόνων εδάφους και φυλλώματος και μυκητοκτόνων φυλλώματος). Σε όλη τη διάρκεια της καλλιέργειας καταγράφονταν η θερμοκρασία, η σχετική υγρασία αέρα και η ένταση της ηλιακής ακτινοβολίας ανά 10 min, όπως επίσης η χορηγούμενη ποσότητα νερού σε κάθε άρδευση και η βροχόπτωση. Στη διάρκεια ανάπτυξης των φυτών καταγράφονταν σε εβδομαδιαία βάση ο αριθμός των φύλλων/φυτό, ενώ στη συγκομιδή το ύψος του φυτού, ο αριθμός και το βάρος των φύλλων, το μήκος και το βάρος του στελέχους, η διάμετρος, το βάρος και η κατηγορία ποιότητας της κεφαλής. Από τα αποτελέσματα προέκυψε ότι η μέση θερμοκρασία και η ένταση της ηλιακής ακτινοβολίας στη διάρκεια των δύο πρώτων καλλιεργειών ήταν αυξημένες κατά 2,4-4,1 oC και 52-90%, αντίστοιχα, σε σχέση με την τρίτη. Συνέπειες της αύξησής τους στην καλλιέργεια ήταν η επιμήκυνση της απαιτούμενης περιόδου από την εγκατάσταση της καλλιέργειας έως τη συγκομιδή κατά 15-58 ημέρες, η αύξηση της χορηγούμενης ποσότητας νερού με την άρδευση κατά 54-66%, η τροποποίηση της μορφολογίας των φυτών (αύξηση του ύψους των φυτών, του μήκους και του βάρους του στελέχους, του αριθμού και του βάρους των φύλλων), καθώς και οι μεγαλύτερες απώλειες των φύλλων της βάσης (επιτάχυνση της γήρανσης των φυτών). Παρά την ελαφρά υποβάθμιση της ποιότητας της κεφαλής, η επίδραση της αύξησης της μέσης θερμοκρασίας και της έντασης της ηλιακής ακτινοβολίας στην εμπορεύσιμη παραγωγή ήταν περιορισμένη. Συμπερασματικά, η καλλιέργεια σε περιόδους με υψηλότερες (κατά 2,4-3,6 οC) από τις κανονικές θερμοκρασίες είχε ως αποτέλεσμα την αύξηση της εμπορεύσιμης παραγωγής, του αριθμού ημερών από τη φύτευση έως τη συγκομιδή, της απαιτούμενης ποσότητας νερού με την άρδευση, του ύψος φυτού, του αριθμού φύλλων, του βάρους στελέχους και της απώλειας φύλλων. Ο γενότυπος είχε καθοριστικότερη επίδραση στη φυτομάζα και τη διάμετρο της κεφαλής. Η περαιτέρω αύξηση (κατά 0,4-0,8 οC) της μέσης θερμοκρασίας αέρα προκάλεσε περαιτέρω αύξηση του αριθμού ημερών από τη φύτευση έως τη συγκομιδή, της απαιτούμενης ποσότητας νερού με την άρδευση, του αριθμού φύλλων φυτού και της απώλειας φύλλων, ενώ δεν είχε σημαντική επίδραση στη διάμετρο κεφαλής, το βάρος εμπορεύσιμης κεφαλής, την εμπορεύσιμη και τη μη εμπορεύσιμη παραγωγή
description: In order to study the effects of climate change on cauliflower cultivation, we established three hybrids (Escale, Littoral and Naruto) in three different planting dates (7/6, 30/6 and 4/8/2021) in open field, with land area of 270 m2, in the University Farm with density 3,125 plants/m2. The planting date, 4/8, is considered to be the conventional establishment of the cultivation for this area, while regarding the former dates, they are corresponding to periods with higher temperatures. Pesticides, fertilizers, drip irrigation and plant protection (insecticides and funjicides) were applied during the cultivation. Throughout the cultivation, the air temperature, relative air humidity and intensity of solar radiation were recorded per/every 10 min, as well as the amount of water supplied by irrigation and rainfall. During the growing period, the number of leaves in weekly basis, the height of plant, the total number and weight of leaves, length and weight of stem, the diameter, weight and quality of curd in the harvest were recorded. The results of this study showed that the mean air temperature and intensity of total solar radiation increased by 2,4-4,1 oC and 52-90%, respectively during the two earlier cultivations, in comparison to the conventional one. Effects of this parameter, were the elongation of period between the transplanting and the harvest by 15-58 days, the increase in the amount of water supplied by irrigation up to 54-66%, the modification of plants’ morphology (increase in height of plants, the length and weight of stems, the number and weight of leaves), as well as the largest losses of base leaves (acceleration of plant aging). Despite the slight degradation of curd’s quality, the effect of increasing mean air temperature and the intensity of solar radiation on marketable yield were limited. In conclusion, the cultivation in periods with higher (by 2,4-3,6 οC) from normal temperature results to the increase of marketable production, the number of days between the transplanting and harvest, the necessary amount of irrigation water, the height of the plant, the number of leaves, the weight of the stem and losses of leaves. The genotype had the most significant effect on the biomass and the curd’s diameter. The further increase (by 0,4-0,8 οC) of mean air temperature caused additional increase in the number of days between the transplanting and harvest, the necessary amount of irrigation water, the number of leaves, and losses of leaves, whereas it had no significant effect on curd’s diameter, the marketable weight of the curd, the non and marketable production